দুৰ্নীতিৰ দৰ্পণ সেৱা , চিৰঞ্জীৱ কলিতা , প্ৰতিবেদক , চাংসাৰি , ১৪ অক্টোৱৰঃ ৰাজ্যৰ ভিন্ন প্ৰান্তৰ লেখীয়াকৈ কমলপুৰ সমষ্টিৰ অন্তৰ্গত সূতাৰগাওঁ জনকল্যাণ সংঘত আজি দিনযোৰা কাৰ্যসূচীৰে উদযাপিত হয় অসম গণ পৰিষদৰ ৩৬ তম প্ৰতিষ্ঠা দিৱস । সমষ্টিটোৰ বিধান পৰিষদৰ সভাপতি নজিম আহমেদৰ সভাপতিত্বত অনুষ্ঠিত প্ৰতিষ্ঠা দিৱসটিৰ লগত সংগতি ৰাখি পতাকা উত্তোলন , স্মৃতি তৰ্পণ , বৃক্ষৰোপণ , সতীৰ্থ সন্মিলন কাৰ্যসূচী ৰূপায়ন কৰা হয় । উল্লেখ্য যে , অনুষ্ঠানটোৰ আঁত ধৰা তথা বিধান পৰিষদৰ সম্পাদক পবিত্ৰ ডেকাই কয় যে , অসম গণ পৰিষদে অজানিতে হোৱা নিজৰ ভুলৰ আত্মশুদ্ধিৰে ৰাইজক লগত লৈ ন উদ্যমেৰে আগুৱাই যাব , সেয়াই প্ৰতিষ্ঠা দিৱৰ সংকল্প । প্ৰায় পাঁচ শতাধিক লোকৰ উপস্থিতিত উক্ত অনুষ্ঠানটোত কেবাজনো অগপ নেতাই অগপৰ অতীত , বৰ্তমান তথা ভবিষ্যতৰ অস্তিত্বকলৈ এক আলোকপাত আগবঢ়ায় ।
